Gràcies als fons procedents del tresor persa, Lisandre, que havia estat nomenat navarca el 407 aC, va ser capaç de reunir una armada forta, i va aconseguir amenaçar i finalment destruir la preeminència atenesa en el mar Egeu. No obstant això, el manteniment d'aquesta armada duraria poc, i no sobreviuria als esdeveniments de la Guerra de Corint: en la batalla de Cnidos el 394 aC, l'armada espartana seria derrotada de forma definitiva per una flota conjunta d'Atenes i Pèrsia, en el que suposaria el final de la breu supremacia naval espartana. El cop final, el rebrien 20 anys més tard, en la batalla de Naxos el 376 aC.